
1.uzdevuma teksts. 
(..) Francis dur dakšas mēslos, bet zari atsitas pret kaut ko cietu. Kas tas, pie joda1? Tētis triec dakšas mēslos, bet – tas pats. Akmeņi? Ķieģeļi? (..) Tās ir grāmatas. Francis izvelk no mēsliem biezu sējumu.

Skaties, Džoni, ādas vākos!

Skaties, Franci, te ir vēl!
Grāmatas mēslos, turklāt ādas vākos, apmulsina gan vienu, gan otru. Grāmatu vairāk nekā mēslu, saka Tētis.

Parasti mēslu ir vairāk, saka Francis.

Nu viņi rauš mēslus ar rokām. It kā lai nesabojātu grāmatas, nevar ar dakšām.

Tās ir Andas tēva grāmatas, par ko viņa vaimanāja. (..) Grāmatas mēslos! Tas ir kaut kā, kaut kā... Cilvēku sugu apkaunojoši, teikumu pabeidz Francis. Ja to vēl ir iespējams apkaunot, viņš piemetina.

Blaumaņa kopoti raksti. Poruka kopoti raksti. Raiņa kopoti raksti.

Purva bridējs, saka Tētis.

Nāves ēnā, saka Francis.

Balts sniedziņš snieg uz skujiņām, saka Tētis. 

Kauja pie Knipskas, saka Francis.(..)

Pasakas? Laura ir klāt. Pasakas par bērniem!

· Laura grib pasakas!

Tikai tuvumā var īsti redzēt, ko mēsli nodarījuši grāmatām. Ne tik daudz mēsli, kā šķidrā virca2. Tās smirdīgais slapjums ir iesūcies grāmatu lapās, ielīdis, ielodājies, un tās ir brūnas, salipušas. Vāki ir sapelējuši. Laurai liekas, ka grāmatas ir nosirmojušas. Kurš to izdarījis, kurš ir samēslojis Avotu grāmatas? Grāmatas, kas jāciena un jāgodā, grāmatas, kurās ir dvēseles skaistums un gudrība. Grāmatas, kurās ir sapņi un mīlestība, grāmatas, kurās kā zaļajā kuparā3 noglabātas cilvēku sirds bagātības!

Kad Laura nebija sapratusi teicienu – vēders nav grāmata! –, tad Tētis to bija izskaidrojis. To, ko Laura jau nojauta. Vēders nav nekāda smalkā lieta, bet grāmata ir. Grāmata ir smalka un dārga lieta, ko nevar salīdzināt ar vēderu. Grāmata ir kā mantojums. Cilvēks, kurš lasa grāmatas, var justies kā bagāts mantinieks.


Laura nevar justies kā bagāta mantiniece, nē, nemaz, jo vectēva Jūlija zilās grāmatas ar melnajiem stūrīšiem un vectēva Edmunda skaisti ādas vākos iesietās grāmatas, kuras visas Laurai būtu jāizlasa, mirkst mēslos! Laura jūtas kā pēdējais nabags! Laura ir aplaupīta. Kurš to ir izdarījis, kurš? Kurš aptraipījis gudrības, kas Laurai bija jāuzzina, kurš apķēzījis sapņus, kas Laurai bija jāizsapņo ar grāmatu kopā? Kurš nozadzis skaistumu, ko Laurai vajadzēja izjust? Kurš atņēmis mīlestību, ko grāmata gribēja iedot Laurai? Kurš izkrāpis Laurai mantojumu? Sumpurņi4! Sumpurņi! Nevienu citu Laura nevar iztēloties.
Laura redz, cik nelaimīgas ir grāmatas. Vēl nelaimīgākas par Lauru.

Skaties, Džoni, ieklātas kā parkets. Glauni. Šitādas grīdas cūku aizgaldā es vēl nebiju redzējis. Nebiju redzējis es! Ik diena pārsteigumu nes!

Varbūt grāmatas var izmazgāt? Laura iedomājas par avotu pļavā. Un pēc tam izžāvēt ar pūtvējiņu?

Tētis ar Franci tikmēr rakājas pa nabaga apsmietajām grāmatām. Varbūt kāda, kaut viena pati grāmatiņa vēl ir dzīva, bet nav, nav nevienas. Visas ir noslīkušas vircā, visas ir noslīkušas mēslos. Arī Laura smok kā grāmata zem mēsliem, jūt, ka virca smeļas mutē, tek no acīm, no deguna. Jābēg!
______________________________
1 Jods – nelabais, velns, lieto arī kā lamuvārdu.
2 Virca – šķidrie kūtsmēsli.
3 Kupars – pūralāde.
4 Sumpurnis - ļauna cilvēkveidīga būtne ar suņa galvu, arī ar putna galvu.
 Vārds, uzvārds: _______________________________          Datums: _____________________ 
Tukuma, Engures un Jaunpils novadu pārbaudes darbs

latviešu valodā 8.klasei                                  2.variants
1. uzdevums. Izlasi 1.uzdevuma tekstu un aizpildi tabulu, izrakstot no teksta katrā ailē vienu atbilstošu piemēru! (4p.)
	N. p. k.
	Nosaukums
	Piemērs

	0
	Darbības vārds vajadzības izteiksmē
	jāciena

	1.
	Darbības vārds pavēles izteiksmē
	

	2.
	Salīdzinājums
	

	3.
	Īpašības vārds, kas apliecina grāmatas vērtību
	

	4.
	Īpašvārds (rakstnieka, dzejnieka uzvārds, pseidonīms)
	


2.uzdevums. Izpildi uzdevumus par 1.uzdevuma tekstu! (7p.)

     2.1. Uzraksti, kā saprast vārdu savienojumu „apsmietās grāmatas”! (1p.)
__________________________________________________________________________________________________________________________________________________________________________
     2.2. Izskaidro, kā jūtas Laura, kurai atņemts mantojums, t.i., grāmatas, kurās ir „noglabātas cilvēku sirds bagātības”! (3p.)

____________________________________________________________________________________________________________________________________________________________________________________________________________________________________________________________________________________________________________________________________________________

2.3. Raksturo savu attieksmi pret grāmatām un tās noniecinātājiem, iznīcinātājiem! (3p.)

____________________________________________________________________________________________________________________________________________________________________________________________________________________________________________________________________________________________________________________________________________________
3.uzdevums. Veido teikumus, ievērojot uzdevuma nosacījumus! (6p.)

3.1.Iesaisti saliktā sakārtotā teikumā prievārdu dēļ.
3.1._______________________________________________________________________________________________________________________________________________________________________
3.2.Uzraksti tiešās runas teikumu, iesaistot tajā salīdzinājumu!

3.2._______________________________________________________________________________________________________________________________________________________________________
3.3. Uzraksti vienkāršu paplašinātu teikumu, iesaistot tajā darbības vārda formu izlasot tā, lai veidojas divdabja teiciens! 
3.3._______________________________________________________________________________________________________________________________________________________________________
4.uzdevums. (14p.)

4.1. Liec tekstā trūkstošās pieturzīmes! (10p.)

4.2. Izvēlies no iekavām pareizo variantu un ieraksti to norādītajā vietā! (4p.)
1. Kad Laura piedzima ................................. (ne viens/neviens) viņu neturēja zirņu ziedos lai augtu skaista.

2. Par laimi nebija vairs tie trakie gadi kad nezināja kur jaundzimušo tīt.

3. Laura jūt ar katru ādas audu cik ļoti mamma ir nobijusies.

4. Laura jūt svaigu vējiņu siltu saules gaisu un tas apņem Lauru no galvas līdz kājām paceļ augšup.

5. Laurai gribas smieties un ļauties jo tas taču ir Latvijas gaiss gribas .............................. (ielaisties/ielaizties) Latvijas gaisam klēpī.

6.  Andiņ tu jau zini ka Avoti nav vairs tādi kā agrāk  Mīma pusceļā ........................... (ieminas/ieminās).

7. Viss kas kūtī bijis no koka ir izplēsts un nokurināts.

8. Mamma meklē bet neatrod ne bufeti ne kumodi ne apaļo galdu ar bārkstaino galdautu ne sienas ....................................... (pulksteni/pūlksteni).

9. Uz galda ir vārīti kartupeļi Laura pazīst arī zaļos zirnīšus ar burkāniem vienreiz bērnudārzā viņa ir tādus ēdusi.

10. Laura aizmieg uz krēsla nesagaidot ķīseli ar putukrējumu.
 (Pēc M.Zālītes)
5.uzdevums. Izvēlies vienu no trim iespējām un uzraksti pārspriedumu! Apjoms ~ 250 vārdu. (25p.)
1. Skaistākās un man nozīmīgākās vietas Latvijā.
2. Manas mājas – ģimenes vērtību un tradīciju atspoguļotājas.
3. Man nozīmīgas grāmatas.
Vieta uzmetumam _________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
Tīrraksts

_______________________________________________ 

(nosaukums) 

Paldies par darbu! 
	Balles
	1
	2
	3
	4
	5
	6
	7
	8
	9
	10

	Punkti
	1-5
	6-11
	12-18
	19-24
	25-33
	34-37
	38-42
	43-47
	48-52
	53-56


No 56 punktiem iegūti _____ punkti. Vērtējums _____________  

